ગઈ કાલે ટીમ ઇન્ડિયાના ટોપ ઓર્ડર બાદ જે રીતે રોહિતે ટીમને દબાણમાંથી બહાર કાઢી તેનાથી આગામી મેચમાં તેને થોડી ઘણી રાહત જરૂર મળશે. રોહિતે પહેલાં કેપ્ટન કોહલી સાથે મળીને સપોર્ટિંગ અને બાદમાં ડોમિનેટિંગ રોલમાં બેટિંગ કરી. ઈડનની આ પીચ પર જ્યાં બેટ્સમેન માટે ઊભા રહેવું પણ મુશ્કેલ લાગી રહ્યું હતું ત્યાં રોહિત ૨૧૪ મિનિટ સુધી ટકી રહ્યો અને આકર્ષક ૮૨ રનની ઇનિંગ્સ રમી. તેની ઇનિંગ્સથી ટીમ ઇન્ડિયા ગઈ કાલે જ મજબૂત સ્થિતિમાં પહોંચી ગઈ હતી.